section_heading: Životopis
paragraph_text: Nela Pamuković je rođena 1959. u Šibeniku. Odrasla je u Drnišu. Prije nego što je ušla u svijet feminističkog aktivizma, studirala je pravo. Godine 1987. priodružuje se feminističkom pokretu i postaje članica lezbijske skupine Lila inicijative, osnovane 1989. godine u Zagrebu. Od tada je postala aktivna članica više ženskih organizacija i pokreta u Hrvatskoj, te je bila ključna osoba u izgradnji mreže feminističkih zajednica u SFR Jugoslaviji. Godine 1991. je postala članica Anti-ratne kampanje Hrvatske, da bi 1992. za vrijeme rata u Bosni i Hercegovini osnovala u Zagrebu Centar za žene žrtve rata – Rosa.<ref> Od 1993. je koordinatorica te nevladine organizacije, koja pruža podršku ženama koje su preživjele rat, trgovinu ljudima i seksualno iskorištavanje uz savjetovanje, pristup pravnim uslugama i drugu praktičnu pomoć. Predavačica je povijesti lezbijskog i feminističkog pokreta u Centru za ženske studije u Zagrebu.